Referat fra FAU møte 07.desember 2022 (skoleåret 2022/23)

Tilstede:

Anne Sofie Omdal

May Britt Berntsen

Ida Nesvåg

Cecilie Mysing

Anne Kristin R. Aamodt

Sissel Therese Moi

Anette Saurdal

Rektor Marita Pedersen

**Saker:**

1. Referat fra 03.11.22 godkjennes v/Anne Sofie

Saken om nettkafe ligger hos kommunen.Sigmund Hadland jobber med dette opp mot ungdomsrådet.

Natteravnsordningen, leder for Fau tar kontakt med Henriette angående å få gang på lister til dette, hvor ungdomstrinnet har en rotasjon på det. Dette må på plass nå. Det er og ønskelig med litt mer retningslinjer og instruks; hvor en skal gå f eks, ikke så enkelt for tilflyttere å vite hvor en skal gå, hvor ofte og gjerne navn på foreldre, ikke bare på eleven.

Kan vester/førstehjelpskrin ligger på f eks kafe på Soknatun. Kan skolen sende hjem info i Visma?

1. Status innmelding Fau styre – dette er i boks

Dette er nå i boks med god hjelp fra Anne på kontoret.

1. Trafikksikkerhet v/Anne Sofie.

Det er en kaotisk situasjon ved skolen. Veiarbeid går nå mot slutten. Rektor tar kontakt på vegne av Fau med politiet og ber de bistå. Et annet tiltak i dropsone kan være at en ved biblioteket kjører en «kampanje» for å lære opp alle elevene i hvordan de skal gå. Kan Fau oppmuntre til å gå/sykle til skolen? Rektor tar ansvar for å få lagt et innlegg på hjemmesidene til skolen om denne oppfordringen. Saken følges videre på neste møte, da har en litt mer status når veiarbeid er ferdig. Det er også ønskelig at Fau sender brev til kommunen angående skysselever til Stranno. Farlig trafikksituasjon, dyre busspriser. Det koster 21 krone en hver pr elev.

1. Nasjonale prøver – resultater v/ rektor

Rektor skal jobbe sammen med rektorer fra resten av Dalane og analysere nasjonale prøver sammen med elevundersøkelsen. Her vil de bli lært opp i analyseverktøy.

Måten lærere jobber med nasjonale prøver at de ser på resultater og legger opp undervisning etter disse resultatene. F eks ser en hvilke oppgaver det går igjen som er vanskelig, veldig ofte statistikk og da drar en dette inn i flere fag og prøver å forbedre forståelsen på denne måten. Dette i tillegg til å se på hvordan ligger vi på Sokndal skole an. Viktig å huske på i denne sammenhengen at vi er en liten kommune.

1. Budsjett 2023 – lagt fram for politikerne v/rektor

Rektor la fram 53,5 millioner, ca 93% til lønn og sosiale kostnader. For eksempel ligger det 22 kroner på kunst &håndverk pr elev pr år, her er lærerne ved skolen flinke til å være kreative. Budsjettet er ikke lagt inn med risiko så om noe oppstår som skolen trenger mer tiltak på så må en spørre om mer penger. Formannskapet har ikke gjort noe med budsjettet så blir muligens slik som forelått.

1. Investeringsbudsjett 2023

Rektor informerer om at busjett er lagt fram for politikerne (CB, læreverk, ominnredning og skolegård) Ønsker å legge inn penger til chromebook. Digitalisering er ikke gratis, lisenser koster en god del. Det blir bevilget 500 000 hvert år i 3 år. Utbytting av apparater og plan for lærebøker ble som foreslått. Platene på skolen som en ønsker å bytt ut koster 6 mnok. Dette ligger på Teknisk etat og er reklamasjonsak. Dette er flyttet og foreslått til 24-/25

1. Fravær. Ny rutine for fravær ved skolen. v/rektor.

Ny fraværsrutiner ved skolen som går ut på at har en vært vekke 11 dager på et halvt år så får foreldrene melding hjem. Rektor og inspektør får også det. Gjelder ikke ferie eller om en har søkt fri til rektor.

Hensynet er ikke å ta noen men å få en dialog for å fange opp om det skulle være noe. Dette er et forskningsbasert system hvor intensjonen er å hindre skolefravær. Foresatte og skolen jobber sammen. Fravær over 5 dager har kontaktlærer orden på.

1. Annet

Natteravn – FAU leder tar kontakt med ruskonsulent og ber om instrukser, navn/tlf nr, ønskelig å ha natteravn hver fredag.

Skytterlag lurer på de kan dele ut invitasjon til arrangement for 6 og 7 klasse. Det viser seg at det har vært litt forskjellige praksis opp gjennom årene ifht utdeling av informasjon. Styret i Fau gir tillatelse til å gi ut informasjon om arrangement men ikke aktiviteter.

Det er ønskelig med klarere retningslinjer for dugnad Tyskland/Polen. Kommunen har innvilget 50 000 i støtte som en kan få. Hvordan er praksis rundt dette må vi få en avklaring på. skal det være lov å si nei til dugnader. Det blir foreslått å samle sammen informasjon vi har om dette og gjøre det til sak på neste møte; struktur på dugnadsarbeid. Da må vi få på plass alle vedtk slik at en kan lage retningslinjer. Rektor tar ansvar for å samle inn. Rektor sjekker også opp angående kommunestyrevedtaket og om det er mulig å velge dette bort og hva kravene for å få dette er.

Saker neste møte

* Sjekk at natteravnordningen er på plass
* Struktur på dugnad, samle informasjon slik at vi får en oversikt over praksis.
* Videre om trafikksikkerhet rundt skolen.

Neste møte settes til 22. februar kl 19

Ref May B. Berntsen